**ข่าวประชาสัมพันธ์**

**1 กันยายน 2568**

**บีเอ็มดับเบิลยู พาร์ทส์ แมนูแฟคเจอริ่ง ประเทศไทย แต่งตั้ง มร. โธมัส เลนซ์ นำองค์กรสู่ยุคใหม่แห่งการเติบโต**

**A person in a suit

AI-generated content may be incorrect.**

**ระยอง.** บีเอ็มดับเบิลยู พาร์ทส์ แมนูแฟคเจอริ่ง ประเทศไทย จำกัด ประกาศแต่งตั้งกรรมการผู้จัดการคนใหม่มร. โธมัส เลนซ์ มีผลตั้งแต่วันที่ 1 กันยายน 2568 เป็นต้นไป โดยเข้ารับตำแหน่งต่อจาก มร. คนุท โบลเกอร์ ซึ่งจะไปรับตำแหน่งหัวหน้าฝ่ายโครงการและประสานงานการผลิต (Head of Project and Production Integration) ณ กรุงเบอร์ลิน เยอรมนี

มร. โธมัส เลนซ์ นำประสบการณ์กว่า 27 ปีในบีเอ็มดับเบิลยู กรุ๊ป มาสู่บทบาทใหม่นี้ เส้นทางอาชีพของเขาในบีเอ็มดับเบิลยูครอบคลุมตำแหน่งสำคัญในสายการผลิต โดยตำแหน่งล่าสุดคือ ผู้จัดการฝ่ายบริหารควบคุมคุณภาพ ด้วยพื้นฐานด้านวิศวกรรมอุตสาหการและการฝึกอบรมวิชาชีพในฐานะช่างประกอบเครื่องจักรและโรงงาน มร. เลนซ์ มีความเชี่ยวชาญอย่างลึกซึ้งในการผลิตชิ้นส่วนและยานยนต์ รวมถึงประสบการณ์ใน  
การริเริ่มและจัดตั้งการดำเนินงานการบริหารจัดการระบบคุณภาพ และการพัฒนาทีมงาน ผลงานที่ผ่านการพิสูจน์และความรู้ความเชี่ยวชาญที่ครอบคลุมในอุตสาหกรรม ทำให้เขาเป็นผู้นำที่เหมาะสมอย่างยิ่งในการนำพาบีเอ็มดับเบิลยู พาร์ทส์ แมนูแฟคเจอริ่ง ประเทศไทย ก้าวสู่การเติบโตในระยะต่อไป

ด้วยงบลงทุน 2.35 พันล้านบาท บีเอ็มดับเบิลยู พาร์ทส์ แมนูแฟคเจอริ่ง ประเทศไทย กลายเป็นหนึ่งในโรงงานสำคัญในซัพพลายเชนทั่วโลกของ บีเอ็มดับเบิลยู กรุ๊ป โดยมุ่งเน้นการผลิตชิ้นส่วนมอเตอร์ไซค์ที่มีความแม่นยำสูง ซึ่งมีส่วนช่วยเศรษฐกิจไทยผ่านการลงทุนอย่างต่อเนื่องและมีนัยสำคัญในการเพิ่มกำลัง  
การผลิต สร้างโอกาสการจ้างงานที่มีมูลค่าสูงสำหรับบุคลากรไทย และอำนวยความสะดวกในการถ่ายทอดเทคโนโลยีและการพัฒนาทักษะในการผลิตยานยนต์ขั้นสูง นอกจากนี้ บีเอ็มดับเบิลยู พาร์ทส์ แมนูแฟคเจอริ่ง ประเทศไทย ยังมุ่งมั่นในเรื่องความยั่งยืนด้วยการริเริ่มโครงการประหยัดพลังงานและลดของเสียตลอดกระบวนการผลิต สอดคล้องกับหลักการของเครือข่ายโรงงานผลิต บีเอ็มดับเบิลยู กรุ๊ป ทั้งหมด

มร. ไมเคิล สต็อกเคอรี หัวหน้าฝ่ายการผลิตระบบส่งกำลังและส่วนประกอบการผลิต บีเอ็มดับเบิลยู พาร์ทส์ แมนูแฟคเจอริ่ง ประเทศไทย  กล่าวว่า “เราขอแสดงความขอบคุณอย่างจริงใจต่อ มร. คนุท โบลเกอร์ สำหรับการมีส่วนร่วมที่สำคัญต่อ บีเอ็มดับเบิลยู พาร์ทส์ แมนูแฟคเจอริ่ง ประเทศไทย ตลอดสี่ปีที่ผ่านมา วิสัยทัศน์เชิงกลยุทธ์และความเป็นผู้นำของเขามีบทบาทสำคัญในการจัดตั้งโรงงานผลิตที่แข็งแกร่งและขับเคลื่อนความก้าวหน้าครั้งสำคัญ เรายินดีเป็นอย่างยิ่งที่ได้ต้อนรับ มร. โธมัส เลนซ์ เข้าสู่ทีมของเรา ด้วยความเชี่ยวชาญในเชิงลึกและความเป็นผู้นำที่ได้รับการพิสูจน์แล้วในหน้าที่สำคัญต่าง ๆ ภายในบีเอ็มดับเบิลยู กรุ๊ป เรามั่นใจว่าเขาจะเสริมสร้างความแข็งแกร่งให้กับตำแหน่งของเราในตลาดไทย และมีส่วนสำคัญต่อความสำเร็จอย่างต่อเนื่องและความมุ่งมั่นของเราในการเป็นเลิศด้านการผลิต”

# # #

**บีเอ็มดับเบิลยู กรุ๊ป**

ด้วย 4 แบรนด์ชั้นนำ บีเอ็มดับเบิลยู มินิ โรลส์-รอยซ์ และบีเอ็มดับเบิลยู มอเตอร์ราด บีเอ็มดับเบิลยู กรุ๊ป ก้าวสู่การเป็นผู้นำระดับโลกในการผลิตยานยนต์และจักรยานยนต์ระดับพรีเมียม พร้อมบริการทางการเงินชั้นเยี่ยม ด้วยเครือข่ายการผลิตที่ครอบคลุมมากกว่า 30 โรงงานทั่วโลก และเครือข่ายการจำหน่ายในกว่า 140 ประเทศ

ในปี 2567 บีเอ็มดับเบิลยู กรุ๊ป มียอดขายรถยนต์กว่า 2.45 ล้านคัน และมอเตอร์ไซค์กว่า 210,000 คันทั่วโลก โดยมีผลกำไรก่อนหักภาษีในปีการเงิน 2567 อยู่ที่ 11.0 พันล้านยูโร จากรายได้รวมทั้งสิ้น 142.4 พันล้านยูโร ณ วันที่ 31 ธันวาคม 2567 บีเอ็มดับเบิลยู กรุ๊ป มีพนักงานรวมทั้งสิ้น 159,104 คน

ความสำเร็จทางเศรษฐกิจของบีเอ็มดับเบิลยู กรุ๊ป ตั้งอยู่บนพื้นฐานของการคิดระยะยาวและการดำเนินงานอย่างมีความรับผิดชอบ ความยั่งยืนเป็นองค์ประกอบสำคัญของกลยุทธ์องค์กรของบีเอ็มดับเบิลยู กรุ๊ป และครอบคลุมทุกผลิตภัณฑ์ ตั้งแต่ห่วงโซ่อุปทาน การผลิต ไปจนถึงสิ้นสุดอายุการใช้งาน

www.bmwgroup.com

LinkedIn: <http://www.linkedin.com/company/bmw-group/>

YouTube: <https://www.youtube.com/bmwgroup>

Instagram: <https://www.instagram.com/bmwgroup>

Facebook: <https://www.facebook.com/bmwgroup>

X: <https://www.x.com/bmwgroup>

**บีเอ็มดับเบิลยู กรุ๊ป ประเทศไทย**

บีเอ็มดับเบิลยู กรุ๊ป ประเทศไทย เป็นสาขาของ BMW AG ประเทศเยอรมนี ก่อตั้งขึ้นเมื่อวันที่ 3 ตุลาคม 2541 ประกอบด้วย   
สี่บริษัท ได้แก่ บริษัท บีเอ็มดับเบิลยู (ประเทศไทย) จำกัด รับผิดชอบด้านการขายและการตลาดสำหรับผลิตภัณฑ์ของ  
บีเอ็มดับเบิลยู กรุ๊ป บริษัท บีเอ็มดับเบิลยู แมนูแฟคเจอริ่ง (ประเทศไทย) จำกัด รับผิดชอบด้านการผลิตรถยนต์และมอเตอร์ไซค์ภายใต้แบรนด์ บีเอ็มดับเบิลยู มินิ และบีเอ็มดับเบิลยู มอเตอร์ราด บริษัท บีเอ็มดับเบิลยู ลิสซิ่ง (ประเทศไทย) จำกัด รับผิดชอบด้านบริการทางการเงินสำหรับผู้จำหน่ายรถยนต์และลูกค้าบุคคล และบริษัท บีเอ็มดับเบิลยู พาร์ทส์ แมนู  
แฟคเจอริ่ง (ประเทศไทย) จำกัด รับผิดชอบด้านการผลิตชิ้นส่วนสำหรับการประกอบมอเตอร์ไซค์บีเอ็มดับเบิลยู มอเตอร์ราด สำหรับโรงงานบีเอ็มดับเบิลยู กรุ๊ป แมนูแฟคเจอริ่ง ประเทศไทย ณ จังหวัดระยอง

ในปี 2567 บีเอ็มดับเบิลยู กรุ๊ป ประเทศไทย ยังคงมีผลการดำเนินงานที่แข็งแกร่งด้วยสถิติยอดจดทะเบียนรถยนต์บีเอ็มดับเบิลยูและมินิจำนวน 13,659 คัน โดยแบ่งเป็นยอดจดทะเบียนรถยนต์บีเอ็มดับเบิลยูรวม 12,208 คัน และยอดจดทะเบียนรถยนต์มินิ 1,451 คัน ด้านบีเอ็มดับเบิลยู มอเตอร์ราด ยังคงรักษาผลงานที่แข็งแกร่งไว้ได้ ด้วยยอดจดทะเบียนรถมอเตอร์ไซค์ทั้งหมดรวม 1,011 คัน

ในด้านการผลิต โรงงานของบีเอ็มดับเบิลยู กรุ๊ป แมนูแฟคเจอริ่ง ประเทศไทย เป็นเครื่องสะท้อนถึงความเชื่อมั่นของบีเอ็มดับเบิลยู กรุ๊ป ที่มีต่อตลาดในทวีปเอเชีย โดยเฉพาะตลาดประเทศไทย ว่าเป็นตลาดที่สามารถเติบโตได้อย่างมีนัยยะสำคัญ และด้วยความเป็นเอกลักษณ์ของสถานที่ตั้ง ฐานการผลิตที่แข็งแกร่ง และพนักงานผู้เชี่ยวชาญในด้านยนตรกรรม ทำให้บีเอ็ม  
ดับเบิลยู กรุ๊ป แมนูแฟคเจอริ่ง ประเทศไทย เป็นศูนย์กลางการประกอบยนตรกรรมของบีเอ็มดับเบิลยูในภูมิภาคอาเซียน  
ที่ผ่านมานอกจากนี้ โรงงานบีเอ็มดับเบิลยู กรุ๊ป แมนูแฟคเจอริ่ง ประเทศไทย มีการลงทุนอย่างต่อเนื่องเพื่อรองรับการขยายกระบวนการประกอบภายในโรงงานและเพื่อตอบสนองความต้องการของลูกค้าที่เพิ่มขึ้น นอกจากนี้ สืบเนื่องจากการจัดซื้อชิ้นส่วนยานยนต์จากประเทศไทยในแต่ละปีเป็นจำนวนมากเพื่อป้อนเข้าสู่กระบวนการผลิตในประเทศและเพื่อส่งออก คิดเป็นมูลค่ากว่า 4 พันล้านบาทต่อปี บีเอ็มดับเบิลยูจึงจัดตั้งสำนักงานจัดหาชิ้นส่วนยานยนต์ขึ้นในประเทศไทยด้วย เพื่อจัดหาชิ้นส่วนยานยนต์จากซัพพลายเออร์ในประเทศไทยและภูมิภาคอาเซียน เพื่อรองรับเครือข่ายการผลิตของบีเอ็มดับเบิลยูมากกว่า  
30 แห่งทั่วโลก บีเอ็มดับเบิลยู กรุ๊ป แมนูแฟคเจอริ่ง ประเทศไทย สามารถประกอบรถยนต์และมอเตอร์ไซค์รุ่นต่าง ๆ ทั้งหมด 19 รุ่น ได้แก่ บีเอ็ม ดับเบิลยู ซีรีส์ 2 บีเอ็มดับเบิลยู ซีรีส์ 3 บีเอ็มดับเบิลยู ซีรีส์ 5 บีเอ็มดับเบิลยู ซีรีส์ 7 บีเอ็มดับเบิลยู X1 บีเอ็มดับเบิลยู X3 บีเอ็มดับเบิลยู X5 บีเอ็มดับเบิลยู X6 และบีเอ็มดับเบิลยูู X7 สำหรับมินิ ได้แก่ มินิ คันทรีแมน สำหรับบีเอ็มดับเบิลยู มอเตอร์ราด ได้แก่ บีเอ็มดับเบิลยู มอเตอร์ราด ได้แก่ บีเอ็มดับเบิลยู R 1300 GS  บีเอ็มดับเบิลยู R 1300 GS  Adventure บีเอ็มดับเบิลยู F 900 GS  บีเอ็มดับเบิลยู F 900 GS Adventure  บีเอ็มดับเบิลยู F 900 R  บีเอ็มดับเบิลยู F 900 XR  บีเอ็มดับเบิลยู S 1000 RR  บีเอ็มดับเบิลยู R 18  บีเอ็มดับเบิลยู R 18 Bagger บีเอ็มดับเบิลยู R 12 S นอกจากนี้ บีเอ็มดับเบิลยู กรุ๊ป แมนูแฟคเจอริ่ง ประเทศไทย ยังขยายสายการประกอบรถยนต์ปลั๊กอิน ไฮบริด 4 รุ่นในประเทศไทย ได้แก่ บีเอ็มดับเบิลยู 330e บีเอ็มดับเบิลยู 530e บีเอ็มดับเบิลยู 750e xDrive M Sport และ บีเอ็มดับเบิลยู M760e xDrive

สอบถามข้อมูลเพิ่มเติม:    
**บีเอ็มดับเบิลยู กรุ๊ป ประเทศไทย**    
**1397**    
[www.bmw.co.th](http://www.bmw.co.th/)          
[www.mini.co.th](http://www.mini.co.th/)          
[www.bmw-motorrad.co.th](http://www.bmw-motorrad.co.th/)

**สื่อมวลชนติดต่อ** ฮิลล์ แอนด์ นอลตัน ประเทศไทย   
เอริญา อรรถเกษม (08-3703-0077)

[aatthakasem@hillandknowlton.com](mailto:aatthakasem@hillandknowlton.com)    
สุธาทิพย์ บุญแสง (08-7685-1695)    
[sboonsaeng@hillandknowlton.com](mailto:sboonsaeng@hillandknowlton.com)